ສານ ສິດທິ​ມະນຸດ​​ ​ຢູໂຣບ ​ຮັບຟັງ ຄໍາໃຫ້ການ ກ່ຽວກັບ ຄຸກລັບ CIA 
ທະນາຍຄວາມ ຂອງຜູ້ຕ້ອງສົງໄສທັງ 2 ຄົນ ກ່າວວ່າ ລູກຄວາມເຂົາເຈົ້າ ໄດ້ຖືກຄຸມຂັງ ເປັນ​ເວລາຫຼາຍໆເດືອນ ທີ່ຄຸກລັບຊີໄອເອແຫ່ງນຶ່ງ ໃນໂປແລນ.
ສານຮັບຜິດຊອບກ່ຽວກັບເລື່ອງສິດທິມະນຸດຂອງຢູໂຣບ ໄດ້ເລີ່ມ ຮັບຟັງແລະພິຈາລະນາກ່ຽວກັບວ່າປະເທດໂປແລນໄດ້ເມີນເສີຍ ຕໍ່ການລ່ວງລະເມີດສິດທິມະນຸດຫລືບໍ່ ໂດຍກ່າວຫາວ່າ ໃຫ້ບ່ອນ ຄຸມຂັງລັບແກ່ອົງການຊີໄອເອ ເພື່ອສອບປາກຄຳພວກທີ່ຕ້ອງສົງ ໄສວ່າ ເປັນຜູ້ກໍ່ການຮ້າຍນັ້ນ ການໃຫ້ການຕໍ່ສານໃນເມືອງ Strasburg ນັ້ນ ແມ່ນເພັ່ງເລັງ ໃສ່ຊາຍ 2 ຄົນ ສັນຊາດSuadi Arabia ທ້າວ Abdal Rahim al-Nashiri ແລະທ້າວ Abu Zubaydah ທີ່ເກີດໃນ Pales- tine ທີ່ເວົ້າວ່າ ພວກເຂົາເຈົ້າ ໄດ້ຖືກນໍາໄປກັກຂັງໄວ້ໃນຄຸກ CIA ໃກ້ສະໜາມບິນທີ່ສອກຫລີກຫ່າງໄກແຫ່ງນຶ່ງໂປແລນ ເມື່ອປີ 2002 ນັ້ນ ທະນາຍຄວາມຂອງຜູ້ຕ້ອງສົງໄສທັງ 2 ຄົນ ກ່າວຫາວ່າ ພວກເຂົາເຈົ້າໄດ້ຖືກຄຸມຂັງໄວ້ ເປັນເວລາຫຼາຍໆເດືອນ ແລະກໍຖືກສອບປາກຄຳ ດ້ວຍການໃຊ້ເທັກນິກ ທີ່ເທົ່າໆກັນກັບ ເປັນການທໍລະມານນັ້ນ ຜູ້ຕ້ອງສົງໄສທັງ 2 ໃນເວລານີ້ ຖືກຄຸມຂັງທີ່ຄຸກທະຫານຂອງສະຫະລັດທີ່ອ່າວ Guan- tanamo ປະເທດ Cuba ລັດຖະບານປະເທດໂປແລນ ກ່ອນໜ້ານີ້ ໄດ້ປະຕິເສດຕໍ່ຂໍ້ກ່າວຫາທີ່ວ່າມີຄຸກຂອງອົງ ການ CIA ຢູ່ໃນດິນແດນຂອງຕົນ ແລະທາງຄະນະສືບສວນສອບສວນຂອງໂປແລນ ກ່ຽວກັບເລື່ອງ ໄດ້ໃຊ້ເວລາ 5 ປີ ແຕ່ບໍ່ໄດ້ຂໍ້ສະຫຼຸບໃດໆ Warsaw ກ່າວວ່າ ຕົນຄວນໄດ້ຮັບອະນຸຍາດໃຫ້ເສັດສິ້ນການສືບສວນນີ້ເສຍກ່ອນ ກ່ອນທີ່ສານ ສິດທິມະນຸດ ຈະນໍາມາພິຈາລະນາ ປະເທດໂປແລນ ແມ່ນເປັນນຶ່ງໃນບັນດາປະທດຢູໂຣບ ທີ່ຖືກກ່າວຫາວ່າໄດ້ຊ່ອຍ ສະຫະລັດໃນ ຂັ້ນຕອນການດໍາເນີນງານທີ່ເອີ້ນວ່າ ໃນການສອບສອບພວກ ຕ້ອງສົງໄສວ່າເປັນຜູ້ກໍ່ການຮ້າຍ